标题：诸言体
言体
大言诗，即说大话，夸海口。系调侃、玩笑之作。如：
大言 唐 谭峭
线作长江扇作天，靸鞋抛向海东边。
蓬莱信道无多路，只在谭生拄杖前。
大言 唐 权德舆
华嵩为佩河为带，南交北朔跬步内。
搏鹏作腊巨鳌鲙，伸舒轶出元气外。
大言 唐 雍裕之
四溟杯渌醑，五岳髻青螺。
挥汗曾成雨，画地亦成河。
七言大言联句 颜真卿
高歌阆风步瀛洲，燂鹏爚鲲餐未休。
四方上下无外头，一啜顿涸沧溟流。
明代乐天大笑生《解愠编》中载有《大言》一诗，诗曰：
登梯到碧空，对坐问天公。
无马常骑虎，观鱼每钓龙。
补衣针贯月，劈竹篾穿风。
为截犀牛角，推平五老峰。
宋玉《大言赋》云：“楚襄王与唐勒、景差、宋玉游于阳云之台，王曰：‘能为寡人大言者上座。’王因唏曰：‘操是太阿剥一世，流血冲天，车不可以厉。’至唐勒，曰：‘壮士愤兮绝天维，北斗戾兮太山夷。’至景差，曰：‘校士猛毅皋陶嘻，大笑至兮摧覆思，锯牙云晞甚大，吐舌万里唾一世。’至宋玉，曰：‘方地为车，圆天为盖，长剑耿耿倚天外。’王曰：‘未也。’玉曰：‘并吞四夷，饮枯河海，跋越九州，无所容止；身大四塞，愁不可长，据地□（左足右分）天，迫不得仰。’”
《艺文类聚》（卷十九"人部三）：
梁昭明太子大言诗曰：观修鲲其若□鲋，视沧海之如滥觞，经二仪而跼蹐，跨六合以翱翔。又细言诗曰：坐卧邻空尘，凭附蟭螟翼，越咫尺而三秋，度毫釐而九息。梁殷钧大言应令诗曰：噫气为风，挥汗成雨，聊灼戴山龟，欲持探遂古。又细言应令诗曰：泛舟毛滴海，为政蜗牛国，逍遥轻尘上，指辰问南北。 梁王规大言应令诗曰：俯身望日入，下视见星罗，嘘八风而为气，吹四海而扬波。又细言应令诗曰：针锋於焉止息，发杪可以翱翔，蚊眉深而易阻，蚁目旷而难航。梁王锡大言应令诗曰：欲游五岳，迫不得申，杖千里之木，鲙横海之鳞。又细言应令诗曰：冥冥蔼蔼，离朱不辩其实，步蜗角而三伏，经针孔而千日。
梁张缵大言应令诗曰：河流既渴，日月俱腾，罝罗微物，动落云鹏。又细言应令诗曰：遨游蚁目辩轻尘，蚊睫成宇虱如轮。梁沈约大言应令诗曰：隘此大泛庭，方知九陔局，穷天岂弥指，尽地不容足。又细言应令诗曰：开馆尺捶馀，筑榭微尘裹，蜗角列州县，毫端建朝市。
小言，极言其小，亦玩笑之作。如：
七言小言联句 颜真卿
长路迢遥吞吐丝。蟭螟蚊睫察难知。
小言 唐 权德舆
醯鸡伺晨驾蚊翼，毫端棘刺分畛域。
蛛丝结构聊荫息，蚁垤崔嵬不可陟。
《小言赋》云：“楚襄王既登阳云之台，令诸大夫景差、唐勒、宋玉等并造大言赋，赋毕而宋玉受赏。王曰：‘此赋之迂诞则极巨伟矣，抑未备也。且一阴一阳，道之所贵；小往大来，剥复之类也。是故卑高相配而天地位，三光并照则小大备。能高而不能下，非兼通也；能粗而不能细，非妙工也。然则上坐者未足明赏，贤人有能为小言赋者，赐之云梦之田。’景差曰：‘载氛埃兮乘剽尘，体轻蚊翼，形微蚤鳞，聿遑浮踊，凌云纵身，经由针孔，出入罗巾，缥缈翩绵，乍见乍泯。’唐勒曰：‘析飞糠以为舆，剖粃糟以为舟。泛然投乎杯水中，淡若巨海之洪流。蝇蚋睚以顾盼，附蠛蠓而遨游。宁隐微以无准，原存亡而不忧。’又曰：‘馆于蝇须，宴于毫端，烹虱胫，切虮肝，会九族而同哜，犹委余而不殚。’宋玉曰：‘无内之中，微物潜生，比之无象，言之无名，蒙蒙灭景，昧昧遗形，超于太虚之域，出于未兆之庭。纤于毳末之微蔑，陋于茸毛之方生。视之则眇眇，望之则冥冥，离朱为之叹闷，神明不能察其情。二子之言，磊磊皆不小，何如此之为精？’王曰：‘善。’赐以云梦之田。”则此二者极言大、小之意，后世仿效者甚多。
唐代刘讷言《谐噱录》载《危诗》云：“韩玄与顾恺之同在仲堪坐，共作危诗，一参军云：‘盲人骑瞎马，夜半临深池。’仲堪眇一目，惊曰：‘此太逼人。’因罢。”
附：《彦周诗话》：
乐府记大言小言诗，录昭明词，而不书始于宋玉，何也？岂误耶？有说耶？
了语
了语 唐 雍裕之
扫却烟尘寇初剿，深水高林放鱼鸟。
鸡人唱绝残漏晓，仙乐拍终天悄悄。
《世说新语"排调第二十五》：
桓南郡与殷荆州语次，因共作了语。顾恺之曰：“火烧平原无遗燎。”桓曰：“白布缠棺竖旒□（旄毛换兆）。”殷曰：“投鱼深渊放飞鸟。”次作危语。桓曰：“矛头淅米剑头炊。”殷曰：“百岁老翁攀枯枝。”顾曰：“井上辘轳卧婴儿。”殷有一参军在坐，云：“盲人骑瞎马，夜半临深池。”殷曰：“咄咄逼人！”仲堪眇目故也。
危语
危语是用一句话形容一个非常危险的情况，这实际上是一种比赛，看谁说得最惊险。如：
危语 唐 权德舆
被病独行逢乳虎，狂风骇浪失棹橹。
举人看榜闻晓鼓，孱夫孽子遇妒母。
安语
安语 唐 权德舆
岩岩五岳镇方舆，八极廓清氛祲除。
挥金得谢归里闾，象床角枕支体舒。
馋语
馋语，描摹馋相。
馋语联句
拈□舐指不知休。——李萼
欲炙侍立涎交流。——颜真卿
过屠大嚼肯知羞？——皎然
仓店门外强淹留。——张荐
醉语
七言醉语联句 颜真卿
逢糟遇曲便酩酊，覆车坠马皆不醒。
倒著接蓠发垂领，狂心乱语无人并。
滑语，描摹“滑”的形态。
滑语
七言滑语联句 唐 颜真卿
雨里下山蹋榆皮，（颜真卿）
莓苔石桥步难移。（皎然）
芜荑酱醋吃煮葵，（刘全白）
缝靴蜡线油涂锥。（李崿）
急逢龙背须且骑。（李益）
乐语
乐语，文体名。说的是人生的乐事。宋宫廷演剧，命词臣作乐语，使伶人歌唱。先为对偶韵文，后附以诗，也有不附诗的。后遂成为文体，各作家常有所作。如
七言乐语联句 唐 颜真卿
苦河既济真僧喜，——李崿
新知满座笑相视。——颜真卿
戍客归来见妻子，——皎然
学生放假偷向市。——张荐
乐语十六章 苏轼
【春贴子词"皇帝阁六首元祐三年】
霭霭龙旗色，琅琅木铎音。
数行宽大诏，四海发生心。
旸谷宾初日，清台告协风。
愿如风有信，长与日俱中。
草木渐知春，萌芽处处新。
従今八千岁，合抱是灵椿。
圣主忧民未解颜，天教瑞雪报丰年。
苍龙挂阙农祥正，老稚相呼看藉田。
昨夜东风入律新，玉关知有受降人。
圣恩与解河湟冻，共得中原草木春。
翰林职在明光里，行乐诗成拜舞中。
不待惊开小桃杏，始知天子是天公。
【春贴子词"太皇太后阁六首】
雕刻春何力，欣荣物自知。
发生虽有象，覆载本无私。
小殿黄金榜，珠帘白玉钩。
一声双日跸，春色满皇州。
仗下春朝散，宫中昼漏稀。
两厢休侍御，应下读书帏。
五日占云十日风，忧勤终岁为三农。
春来有喜何人见，好学神孙类祖宗。
共道十年无腊雪，且欣三白压春田。
尽驱南亩扶犁手，稍发中都朽贯钱。
不独清心能省事，应缘克己自销兵。
湃馇Ьぃ眯履旰靥健
【春贴子词"皇太后阁六首】
宝册琼瑶重，新庭松桂香。
雪消春未动，碧瓦丽朝阳。
瑞日明天仗，仙云拥寿山。
倚栏春昼永，金母在人间。
朝罢金铺掩，人闲宝瑟尘。
欲知慈俭德，书史乐青春。
仙家日月本长闲，送腊迎春岂亦然一作亦偶然。
翠管银罂传故事，金花彩胜作新年。
彤史年来不绝书，三朝德化妇承姑。
宫中侍女减珠翠，雪里贫民得袴襦。
边庭无事羽书稀，闲遣词臣进小诗。
共助至尊歌喜事，今年春日得春衣。
【春贴子词"皇太妃阁五首】
苇桃犹在户，椒柏已称觞。
岁美风先应，朝回日渐长。
甲观开千柱，飞楼擢九层。
雪残乌鹊喜，翔舞下觚棱。
孝心日奉东朝养，俭德应师大练一作太姒风。
太史新年瞻瑞气，四星明润紫宫中。
九门挂月未催班，清禁风和玉漏闲。
崇庆早朝银烛下，佩环声在五云间。
东风弱柳万丝垂，的皪残梅尚一枝。
茧馆乍欣蚕浴后，禖坛犹记燕来时。
【春贴子词"夫人阁四首】
彩胜镂新语，酥盘滴小诗。
升平多乐事，应许外庭知。
细雨晓风柔，春声入御沟。
已漂新荇没，犹带断冰流。
扶桑初日映帘升，已觉铜瓶暖不冰。
七种共挑人日菜，千枝先剪上元灯。
雪消鸳瓦已流澌，风暖犀盘尚镇帷。
缥缈紫箫明月下，璧门桂影夜参差。
【端午帖子词"皇帝阁六首】
盛德初融后，潜阴未姤时。
侍臣占易象，明两作重离。
采秀撷群芳，争储百药良。
太医初荐艾，庶草验蕃昌。
微凉生殿阁，习习满皇都。
试问吾民愠，南风为解无。
西槛新来玉宇风，侍臣茗碗得雍容。
庭槐似识天颜喜，舞破清阴作两龙。
讲余交翟转回廊，始觉深宫夏日长。
扬子江心空百炼，只将《无逸》鉴兴亡。
一扇清风洒面寒，应缘飞白在冰纨。
坐知四海蒙膏泽，沐浴君王德似兰。
【端午帖子词"太皇太后阁六首】
渐台通翠浪，暑殿转清风。
帘卷东朝散，金乌未遽中。
日永蚕收簇，风高麦上场。
朝来藉田令，菰黍献时芳。
舞羽诸羌伏，销兵万汇苏。
只应黄纸诰，便是赤灵符。
令节陈诗岁岁新，従官何以寿吾君。
愿储医国三年艾，不作沉湘《九辩》文。
忠臣谅节今千岁，孝女孤风满四方。
不复巫阳占郢梦，空余仲御扣《河章》。
长养恩深动植均，只忧贪吏尚残民。
外廷已拜枭羹赐，应助吾君去不仁。
【端午帖子词"皇太后阁六首】
露簟琴书冷，雕盘{衎食}铒新。
深宫犹畏日，应念暑耘人。
万寿菖蒲酒，千金琥珀杯。
年年行乐处，新月挂池台。
翠筒初窒楝，芗黍复缠菰。
水殿开冰鉴，琼浆冻玉壶。
秘殿扶疏夏木深，雨余初有一蝉吟。
应将嬴女乘鸾扇，更助南风长棘心。
上林珍木暗池台，蜀产吴包万里来。
不独盘中见卢橘，时于粽里得杨梅。
闵楚遗风万古情，湘沅旧俗到金明。
翠舆黄繖何时幸，画鹢飞凫尽日横。
【端午帖子词"皇太妃阁五首】
午景帘栊静，薰风草木酣。
谁知恭俭德，彩缕出亲蚕。
雨细方梅夏，风高已麦秋。
应怜百花尽，绿叶暗红榴。
辟兵已佩灵符小，续命仍萦彩缕长。
不为祈禳得天助，要令风俗乐时康。
玉盆沉李滟清泉，金鸭嘘空袅细烟。
自有梧楸障畏日，仍欣麦黍报丰年。
良辰乐事古难同，绣茧朱丝奉两宫。
仁孝自应禳百沴，艾人桃印本无功。
【端午帖子词"夫人阁四首】
肃肃槐庭午，沉沉玉漏稀。
皇恩乐佳节，斗草得珠玑。
节物荆吴旧，嬉游禁掖闲。
仙风随画箑，拜赐落人间。
五彩萦筒秫稻香，千门结艾鬓髯张。
旋开宝典寻风物，要及灵辰共祓禳。
欲晓铜瓶下井栏，铿锽金殿发清寒。
似闻人世南风热，日上墙东问几竿。
……
宴四川余制置乐语口号 宋 李曾伯
分弓辍自侍臣班，来拥貔貅设汉关。
胆落毡裘千里外，指呼羽扇一麾间。
共期朴实工夫到，会见承平气象还。
荆益论盟如此酒，从今西雇释天颜。
乐语【宋】王义山
寿崇节致语//隆兴府
万年介寿，星辰拱文母之尊；四海蒙恩，雨露宠周臣之宴。颂声交作，协气横流。与天同心，为民立命。以圣子承承继继，九州番臣；奉太后怡怡愉愉，亿载永久。宝册加徽称于汉典，彩衣绚瑞色于舜庭。捧金炉香，胥庆寿崇之旦；□玉卮酒，永延长乐之春。躬禀聪明，性纯爱敬。晋福介王母，三千年之桃晕新红；华封祝圣人，八九叶之蓂开并绿。耳凤韶之雅奏，身鱼藻之深仁。臣等幸囿明时，忻逢盛事。遥瞻禁卫，蔼播衢谣：东极承颜肃紫宸。恩酉农湛露宴群臣。香传禁柳鸣球瑟，影颤宫花蔼缙绅。璀璨神光三殿晓，怡愉和气万年春。明朝又纪流虹瑞，更效封人祝圣人。
◎对厅致语
怡愉奉太后，称觞盛长乐之仪；普率皆王臣，会□接镐京之饮。欢浮鱼藻，光射斗牛。恭惟特进大观文大丞相国公四海儒宗，两朝元老。巨川舟楫，旱岁霖雨；不有其功，清时钟鼓，胜事园林，自乐以道。暂游洛社，更筑沙堤。宫使端明相公吟遍玉堂，来寻绿野。听星辰履，久联紫殿之清；依日月光，已觉黄扉之近。宫使阁学尚书为国喉舌，同姓腹心。寄兴西山，虽喜林泉萧散；召还北阙，要推社稷经纶。观使提刑户部曾策驹马因，肯盟鸥鹭。入直天上，尚记青藜；趣起山中，便持紫橐。提刑诏使提刑部洒人寒露，厉古清风。衡岳云开，会见郎官列宿；甘泉地近，即依天子九重。观使提刑判府监丞玉节犹香，幅巾自适。胸中宇宙，素存开济之心；足下风云，直峻清华之武。观使判府刑部老成器局，光霁襟怀。赞白云之司，早培朝望；翔紫霄之表，简在帝心。众位判府郎卿金石舂鸣，琳琅映照。吟万柳阴中之句，香入诏芝；接五花影里之班，望高玉笋。及梓里满前之材俊，皆兰台向上之镃基。我知府、运使、华文、国史、秘监、侍郎，渠观联辉，节麾叠组。不知昼锦为邦家之光、E3CC里之荣；但喜阳春在天庭之间、湖山之外。嘉与十一郡黎献之众，载歌万亿载慈祥之诗。寿崇方庆于坤闱，既醉共分于天禄。合星垣之宾佐，偕月乘之儒流。蓉府材能，柳营韬略。客坐联杏坛之秀，男邦蔼花县之英。笾豆肆陈，笙簧迭奏。福介于王母，幸永瞻慈极之尊；河清生圣人，更同效华对之祝。□等敷陈俚词，扬厉休期。
八叶蓂香夏气清。坤闱有庆佛同生。枫宸称寿云霄迥，苹野沾恩雨露深。祚永万年齐晋福，孝濡九有乐升平。电枢又报祥光绕，虎拜扬休天子明。
◎唱
金阙深深，正夏日初长禁柳青。祥烟纷簇，红云一朵，飞度彤庭。千妃随步处，觉薰风、微拂觚棱。天颜喜，向东朝长乐，献九霞觥。
分明。西昆王母，来从光碧驾飞軿。为言今日，金仙新浴，共庆长生。捧桃上寿，天一笑、赐宴蓬瀛。沸欢声。道明朝前殿，又祝椿龄。
◎勾问队心
妾闻舜殿重华，薰风初奏；唐宫兴庆，寿日新逢。远方称赞效微诚，女队蹁跹呈妙舞。腰翻翠柳，步趁金莲。岂无皓齿之歌，可表丹心之祝。相携纤手，共蹑华裀。
◎唱柘枝令
西山元是神仙境，瑞气郁森森。彩鸾飞下五云深。急管递繁音。
碧鬓□斜花欲颤，轻盈莲步移金。柴檀催拍莫沈吟。传入柘枝心。
◎花心唱
慈元宫殿五云开。寿献九霞杯。步随王母共徘徊。仙子下瑶台。
红袖引翻鸾镜媚，婆娑雪□风回。繁弦脆管莫相催。齐唱柘枝来。
◎四角唱
风吹仙袂飘飘举，底事下蓬莱。东朝遥祝万年杯。玉液泻金罍。
天上蟠桃又熟，晕酡颜、红染芳腮。年年摘取献天阶。齐舞柘枝来。
◎遣队
铜壶漏转，屡惊花影之移；桂棹风轻，已觉蓬莱之近。覆裀已蹙，雪鼓重催。歌舞既周，好去好去。
◎勾队
瞻寿星于南极，瑞启东朝；移仙驭于西山，望倾北阙。式歌且舞，共祝无疆。
◎吴仙诗
一曲清歌艳彩鸾。金炉香拥气如兰。西山高与南山接，剩有当时却老丹。
◎唱
千年紫极锁烟萝。艳质含羞敛翠蛾。远睇慈元称寿处，不妨连臂，大家重与，楚舞更吴歌。
◎谌仙诗
冉冉飞霜缀绮裳。遥知谌母下丹阳。黄金炼就三山药，来采蒲花献寿觞。
◎唱
秘传玉诀自灵修。家在仙山最上头。理会有仙茅香馥郁，年年今日，薰风时候，掇取献龙楼。
◎鹤山诗
饮马池边号浴仙。仙姿化鹤古今传。金经尤有延年诀，未数庄椿寿八千。
◎唱
自在云间白鹤飞。晴川浴罢不胜衣。旋裁五色冰蚕锦，千花覆处，三呼声里，惹得御香归。◎龙仙诗
楚尾吴头风乍薰。沧波深拥小龙君。愿朝帝母龙楼晚，来曳霞裾驾五云。
◎唱
闲云潭影日悠悠。暮倚朱帘更少留。龙寿本齐箕与翼，□从今日，一年一度，东极庆千秋。◎柏仙诗
古柏林间小剑仙。云鬟低绾ED51轻蝉。愿持天上长生箓，来祝东朝亿万年。
◎唱
新吴曾遇许旌阳。宝气横空一剑长。愿祝慈闱长不老，天长地久，有如此柏，万古镇苍苍。
◎遣队
花朝日转，睹妙舞之初停；莲步云生，学飞仙之难驻。遥瞻翠阆，已启金扃。待拟重来，不妨好去。
◎王母祝语
长乐宫中，永壶天之日月；蓬莱岛上，曳洞府之烟霞。不辞弱水之遥，来祝南山之寿。恭惟体坤至静，与佛同生。德比周任，知文王之所以圣；尊为太后，喜唐帝之孝于亲。和蔼一堂，庆流万宇。昆圃五城宅，幸居至治之朝；云EB30九霞觞，因献长生之箓。恭惟丕丞慈训，克绍洪休。八九叶蓂开，接虹流于华渚；三千年桃熟，侑宴饮于瑶池。薰风迭奏于虞弦，湛露载沾于周泽。臣□喜游化国，适际昌辰。密依天阙之光，好诵仙家之句。
壶峤天低乐圣时。南薰初试度兰池。影飞霞佩朝金殿，曲奏云和献玉卮。稽首万年尧历永，承颜五色舜衣垂。仙家更有蟠桃在，明日重来谒帝墀。
◎唱
龙楼日永，鹤禁风薰，拂晓寿星光现。无限霞裾，欣传帝母，与佛同生华旦。佳气慈闱，看龙颜欢动，玉卮亲劝。捧祝殷勤，对萱草青松，菖蒲翠软。奇香喷，阶前芍药，频繁红深紫浅。
遥望千官鹭序，晓仗初齐，趋觐慈元宫殿。更喜明朝，虹流佳节，同听嵩山呼万。湛露重重，燕庆两宫，盛事如今亲见。齐祝愿、西昆凝碧，南山增绿，与天齐算。身长好，年年拜舞宫花颤。
◎勾队
万岁山前，三呼祝寿；千花海里，一□□□。从来无日不春，况是薰风初夏。蔷薇□□，芍药翻阶。葵欲向阳，榴将喷火。正好共寻奇卉，来献芳筵。对仙李之盘根，今朝一转；庆蟠桃之结实，明日重来。上侑清欢，千花入队。
◎万年枝诗
百子池边景最奇。无人识是万年枝。细花密叶青青子，常得披香雨露滋。东风向晚薰风早。禁路飞花沾寿草。年年圣主寿慈闱，先献此花名字好。
◎唱
先献此花名字好。密叶长青，翠羽摇仙葆。紫禁风薰惊夏到。花飞细□香堪扫。拂晓宫娃争报道。无限琼妃，缥缈来蓬岛。来向慈闱勤颂祷。万年枝□同难老。
◎长春花诗
东风不与世情同。多付春光向此中。叶里尽藏云外绿，枝头剩带日边红。百花能占春多少。何似春颜长自好。清和时候卷红绡，端的长春春不老。
◎唱
端的长春春不老。玉颊微红，酒晕精神好。多谢天工相懊恼。花间不问春迟早。
风外新篁摇翠葆。长乐宫边，绿荫笼驰道。此际称觞非草草。绛仙亲下蓬莱岛。
◎菖蒲花诗
昔年有母见花轮。富贵长年不记春。今报紫茸依碧节，献来慈极寿庄椿。汉家天子嵩山路。又见蒲仙相与语。而今帝母两怡愉，莫忘九疑山上侣。
◎唱
莫忘九疑山上侣。住在山中，白石清泉处。好与长年沾雨露。灵根下遣蟠虬护。
青青九节长如许。早晚成花，教见薰风度。十二节添须记取。千年一节从头数。
◎萱草花诗
当年子建可诗章。绿叶丹花有晔光。为道宜男仍永世，福齐太姒炽而昌。犹记夏侯曾与赋。灼灼朱华人嘉句。紫微右极是慈闱，岁岁丹霞天近处。
◎唱
岁岁丹霞天近处。借问殷勤，何以逢兰杜。碧砌玉阑春不去。清香长逐薰风度。
况是恩光新雨露。绿叶青青，葱翠长如许。端的萱花仙伴侣。年年今日阶前舞。
◎石榴花诗
待阙南风欲上场。阴阴稚绿绕丹墙。石榴已著乾红蕾，无尽春光尽更强。不因博望来西域。安得名花出安石。朝元阁上旧风光，犹是太真亲手植。
◎唱
犹是太真亲手植。猩染鲜葩，岁岁如曾拭。绛节青旌光耀日。分明是个神仙匹。
引领金扉红的的。下有仙妃，纤手轻轻摘。为道朱颜常似得。今朝摘取呈慈极。
◎栀子花诗
当年曾记晋华林。望气红黄栀子深。有敕诸官勤守护，花开如玉子如金。此花端的名薝卜。千佛林中清更洁。从知帝母佛同生，移向慈元供寿佛。
◎唱
移向慈元供寿佛。压倒群花，端的成清绝。青萼玉包全未拆。薰风微处留香雪。
未拆香包香已冽。沈水龙涎，不用金炉爇。花露轻轻和玉屑。金仙付与长生诀。
◎蔷薇花诗
碎翦红绡间绿丛。风流疑在列仙宫。朝真更欲薰香去，争掷霓衣上宝笼。忽惊锦浪洗春色。又似宫娃逞妆饰。会当一遣移花根，还比蒲桃天上植。
◎唱
还比蒲桃天上植。稚柳阴中，蜀锦开如织。万岁藤边娇五色。宜春馆里香寻觅。
七十二行鲜的的。岁岁如今，早趁薰风摘。金掌露浓堪爱惜。龙涎华润凝光碧。
◎芍药花诗
倚竹佳人翠袖长。阿姨天上舞霓裳。娇红凝脸西施醉，青玉阑干说叠香。晚春早夏扬州路。浓妆初试鹅红妒。何如御掖垣中，日日传宣金掌露。
◎唱
日日传宣金掌露。当殿芳菲，似约春长驻。微紫深红浑谩与。淡妆偏趁泥金缕。
拂早薰风花里度。吹送香尘，东殿称觞处。歌罢花仙归洞府。采鸾驾雾来南浦。